कैमेरॉन बे और रॉड डेली इस साल इस बीमारी से पीड़ित पाए गए हैं.हॉलीवुड में एक प्रेस कॉन्फ्रेंस के दौरान 32 साल के डेली ने इंडस्ट्री चलाने वालों की आलोचना की कि वो सुरक्षित सेक्स को बढ़ावा देने की दिशा में नाकाम रहे हैं.उन्होंने कहा, ‘आख़िरकार यह एक कारोबार है, और उनका असल मक़सद पैसा है, उनके कलाकार नहीं.’यह दंपति उन कई पोर्न स्टारों में है, जिन्हें इस साल मेडिकल जांच में एचआईवी संक्रमित होने का पता चला है. इसके बाद अमरीका में कई सेटों पर पोर्न फ़िल्म प्रोडक्शन बंद हो गया है.सबसे ताज़ा पाबंदी इस हफ़्ते के अंत तक लगाई जानी हैं.एचआईवी संक्रमित होने के बाद पहली बार खुलकर बोलने वाली 29 साल की बे ने कहा, ‘जब कुछ होता है, सब कुछ खत्म हो जाता है और आप उनके लिए कुछ नहीं रह जाते. सिर्फ़ आप उनके लिए एक बोझ और पैसा कमाने में बाधा की तरह होते हैं.’इंडस्ट्री के अधिकारियों का कहना है कि हाल में मिले संक्रमणों का संबंध फ़िल्म सेटों से नहीं है बल्कि ज़्यादातर ऐसे संक्रमणों का पता कलाकारों की निजी ज़िंदगी में चला है.बे अपना अनुभव बयान करते समय रो पड़ीं. उन्होंने कहा कि उन्हें इस इंडस्ट्री में फ़िल्मों में काम करते हुए कुछ महीने ही हुए थे कि उन्हें यह ख़बर मिल गई.उन्होंने कहा, ‘जब आपका एजेंट फ़ोन कर पूछता है कि पत्रकार आपके स्टेटस के बारे में जानना चाहते हैं, तो इससे किसी के एचआईवी पॉज़िटिव होने का पता नहीं चलता.’हालांकि वह मानती हैं कि अगर कंडोम की बात की गई तो कई कलाकारों को काम मिलना मुश्किल हो जाएगा.उन्होंने कहा, ‘मुझे पता है कि हमेशा कोई नौजवान या ज़्यादा सेक्सी व्यक्ति वह करने को तैयार रहता है जो आप नहीं करना चाहते.’वह कहती हैं ‘मुझे लगता है कि इस वजह से हमें चुनाव की ज़्यादा सुविधा होनी चाहिए. कंडोम एक चुनाव हो सकता है.’एक और पोर्न स्टार पैट्रिक स्टोन को भी हाल ही में एचआईवी संक्रमित पाया गया है. वह भी इस दंपति के साथ एड्स हैल्थकेयर फ़ाउंडेशन (एएचएफ़) की तरफ़ से आयोजित कार्यक्रम में मौजूद थे. जबकि चौथे कलाकार ने फ़ोन पर बात की.एएचएफ़ के अध्यक्ष माइकेल वींस्टाइन ने बताया कि कलाकारों की बात का शायद उतना असर न हो जितना वो चाहते हैं.उन्होंने कहा, ‘हमें पोर्नोग्राफ़र्स से मेडिकल सलाह लेनी बंद करनी चाहिए. इस देश में एक जनस्वास्थ्य सेवा है, जिस पर बीमारियों से बचाव की ज़िम्मेदारी है.’हालांकि उन्होंने पोर्न कलाकारों के साहस की प्रशंसा की और कहा, ‘इस बेहद गर्मागर्म माहौल में भी चार कलाकार आगे आए हैं. इसके लिए बेहद साहस की ज़रूरत होती है.’(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)